GiliGold/VAD_KnessetCorpus huggingface dataset:
יואב קיש: אבל כמו שמהצד השני אני מבקש כשאיזה ח"כ יוצא עם איזו הצהרת חוק או שחבר הכנסת אמסלם אומר באיזה ראיון שיש לו איזו הצעת חוק להוריד את שכר המפכ"ל, שאף אחד לא מתכוון לעשות את זה, ולא צריך להזדעק לא על זה ולא על זה.
יואב קיש: וחברים, בואו נתעסק במהות.
רויטל סויד: צריך להזדעק גם על זה וגם על זה.
שולי מועלם-רפאלי: בדיוק הפוך.
שולי מועלם-רפאלי: צריך לבדוק - - -
רויטל סויד: גם הדברים של אמסלם חמורים, גם הדה-לגיטימציה שהוא עושה למשטרה חמורה, וגם הדברים של המפכ"ל.
איילת נחמיאס ורבין: ברור, נכון.
איילת נחמיאס ורבין: זו המסקנה שלך?
רויטל סויד: לעשות דה-לגיטימציה למשטרה זה חמור.
יואב קיש: אני אגיד לך מה המסקנה שלי, רויטל.
רויטל סויד: לאיים בחקירה תחת אזהרה זה גם חמור.
שולי מועלם-רפאלי: לאן לוקחים אותנו דברים כאלה.
יואב קיש: תביני את ההבדל בגישה שלנו.
יואב קיש: הגישה שלך אומרת שאת לוקחת את זה בכל הרצינות ונלחמת בזה בכל הכוח, ואני אומר שזה שטויות ושאפילו להתייחס לזה לא צריך.
איילת נחמיאס ורבין: לא, היא אמרה שהיא מגנה.
איילת נחמיאס ורבין: מה קרה לך? היא אמרה בדיוק נכון.
יואב קיש: אם התקשורת לא הייתה מטפלת בזה אז אף אחד לא היה שומע את זה, זה היה מוציא את אוויר הנשימה שלו בכלל כשהיינו רואים את זה.
יואב קיש: חאלס, תפסיקו להתעסק בשטויות.
רויטל סויד: לנו יש אחריות כלפי הציבור.
רויטל סויד: אני לא יכולה לשמוע מפכ"ל מאיים על יוזמה, מאיים על חבר כנסת בחקירה תחת אזהרה בגלל שהוא יזם יוזמה חמורה, ואני גם לא יכולה לשמוע חבר כנסת שיוזם סדרת חקיקה שכל מטרתה היא לפגוע במשטרה ולעשות לה דה-לגיטימציה.
רויטל סויד: שני הדברים האלה לא מקובלים, את שניהם צריך לגנות.
יואב קיש: אני יכול להגיד לך שיש מישהו אחד שמאוד נהנה מזה, את יודעת מי?
יואב קיש: מישהו אחד מאוד נהנה מזה, וזה הציבור שמקבל מהתקשורת את הפיד המיותר הזה.
איילת נחמיאס ורבין: הוא מה זה נהנה, הוא מה זה נהנה, הוא בעננים.
איילת נחמיאס ורבין: הוא מאושר, הוא שמח, הוא מרוצה וטוב לב.
יואב קיש: התקשורת נהנית להעביר את זה.
יואב קיש: התקשורת נהנית לנפח את זה, וחבל.
יואב קיש: התקשורת נהנית לנפח את השטויות האלה, מה לא ברור?
שולי מועלם-רפאלי: אני חושבת שהציבור הישראלי בעיקר שואל את עצמו - - -
איילת נחמיאס ורבין: יש לי פתרון לזה.
שולי מועלם-רפאלי: אז אל תשתף עם זה פעולה.
שולי מועלם-רפאלי: אז תעביר חומר ששייך לוועדת החוקה לוועדת החוקה.
שולי מועלם-רפאלי: אל תיתן לתקשורת את המקום הזה.
רויטל סויד: מה אתה מאשים את התקשורת באשמה של חברי כנסת מהסיעה שלך?
יואב קיש: אני לא הייתי רוצה לשמוע על הסיפור הזה עם המפכ"ל, זה נראה לי הזוי, זה נראה לי מטופש.
איילת נחמיאס ורבין: אוי, באמת, יואב.
רויטל סויד: ואני לא הייתי רוצה לשמוע את כל היוזמות האלה.
יואב קיש: את יודעת על מה אני מדבר?
יואב קיש: על האמירה של המפכ"ל לשעבר.
יואב קיש: הבנת.
יואב קיש: בעיני זה הזוי, מיותר, ולא הייתי רוצה לשמוע על זה.
איילת נחמיאס ורבין: אני רוצה להוביל תיקון בתקנון, ארבל.
איילת נחמיאס ורבין: אני רוצה בבקשה שחבר כנסת שהוא יו"ר ועדה, בחוק שאינו נוגע באופן ישיר לתחומי הסמכות שלו לא יוכל לדרוש שהחוק יועבר אליו לוועדה.
יואב קיש: אל תכתבי, ארבל, אין לך מה לכתוב.
יואב קיש: איילת, זה עובד ככה.
איילת נחמיאס ורבין: אני רוצה תיקון.
יואב קיש: איילת, את לא מדברת, את מגישה לוועדה בקשה לשינוי תקנון.
איילת נחמיאס ורבין: נכון, גם.
יואב קיש: לא ברגע שחשבת.
יואב קיש: את כותבת את זה בצורה מסודרת.
איילת נחמיאס ורבין: קודם כול אני מבקשת ממך, אתה תמיד שמח על כל רגע שאני חושבת, אתה יודע שכולנו מרוויחים מזה.
יואב קיש: זה גם נכון, אבל תגישי מכתב בקשה.
איילת נחמיאס ורבין: יש פה עיוות נוראי.
יואב קיש: איך זה עובד?
יואב קיש: את יודעת איך עובד שינוי תקנון?
איילת נחמיאס ורבין: ברור, עשיתי.
איילת נחמיאס ורבין: סליחה, יש פה תיקונים על שמי.
יואב קיש: אז זה לא ככה.
איילת נחמיאס ורבין: תקשיב לי טוב, אני אגיד לך למה זה צף לי עכשיו.
איילת נחמיאס ורבין: כי יש פה עיוות לא נורמלי משום שהוא הגיש תיקון לחקיקה, הוא הגיש הצעת חוק שלא נוגעת במישרין לתחומי הסמכות של הוועדה שלו, אבל יש לו ועדה.
איילת נחמיאס ורבין: נניח שאיתן כבל היה מעביר את החוק הזה, והיה אומר: רגע, זה יידון בוועדת הכלכלה.
איילת נחמיאס ורבין: שתדע לך, אני יודעת שלא נשמע לך הגיוני שזה אותו דבר, אבל זה בדיוק אותו דבר.
יואב קיש: את יודעת כמה חוקים של איתן כבל עברו בוועדת הכלכלה?
איילת נחמיאס ורבין: רק חוקים שנוגעים בתחום ועדת הכלכלה.
שולי מועלם-רפאלי: אבל אם הם נוגעים לכלכלה.
יואב קיש: כלכלה?
איילת נחמיאס ורבין: רק אם הם נוגעים לכלכלה.
יואב קיש: יש לך בעיה עקרונית עם זה.
יואב קיש: מי מחליט?
שולי מועלם-רפאלי: אם דודי מגיש הצעת חוק על רשויות מקומיות, אז לפי התקנון זה צריך להיות בוועדת הפנים.
יואב קיש: אבל מי מחליט לאיזו ועדה?
איילת נחמיאס ורבין: יש לך תקנון.
יואב קיש: מי מחליט לאיזו ועדה?
יואב קיש: ועדת הכנסת.
יואב קיש: בתקנון כתוב שוועדת הכנסת.
יואב קיש: אתם רוצים לעקור את הסמכות של ועדת הכנסת מלהחליט לאן הולך כל חוק?
איילת נחמיאס ורבין: רגע, יואב, סליחה, אני חוזרת עכשיו בנימה רצינית.
שולי מועלם-רפאלי: הרי על רוב החוקים אנחנו מסכימים לאן הם הולכים, כי ברור לחלוטין מה לבת העשייה שלהם.
יואב קיש: וכשאין הסכמה?
שולי מועלם-רפאלי: כשלא אז באים לפה.
יואב קיש: אז שלא תהיה סמכות לוועדת הכנסת.
יואב קיש: אני מבקש ממך להגיש את ההצעה המצוינת הזו לשינוי תקנון.
איילת נחמיאס ורבין: יש עיוות.
איילת נחמיאס ורבין: שחזרתי עכשיו בראש שלי את החוקים שהעביר איתן כבל בוועדת הכלכלה, כולם נוגעים לוועדת הכלכלה, נקודה.
איילת נחמיאס ורבין: פה יש עיוות לא נורמלי.
יואב קיש: חשבתי שיש לך בעיה בסיסית עם זה שח"כ שמגיש הצעה פרטית שלו וזה נידון בוועדה שלו.
איילת נחמיאס ורבין: ברור, תקשיב, אבל אין ברירה.
איילת נחמיאס ורבין: חוק שלא נוגע לוועדה מסוימת, אי-אפשר להעביר אותו לוועדה אחרת, ואתם עושים פה חוכא ואטלולא.
איילת נחמיאס ורבין: ואני אומרת לך שזה עיוות שכולנו יכולים להסכים עליו, אם רוצים כמובן, אם רוצים לא להיות - - -
רויטל סויד: אני רוצה להפנות לסעיף 100.
יואב קיש: רויטל, אתן לך.
יואב קיש: אני רוצה להגיד רגע מבחינת סדר-היום.
יואב קיש: יש לנו להצביע על שני סעיפים, ביקשנו לכנס את כולם בעוד שתיים-שלוש דקות, ונתחיל עם ההצבעה.
יואב קיש: צריכים לחזור מהסכמות, ואת צריכה עוד לדבר.
רויטל סויד: לפני כן, שנייה.
יואב קיש: אבל דיברת, היא לא דיברה.
רויטל סויד: רק להגיד דבר אחד.
יואב קיש: אם יהיה עוד זמן אני אתן לך.
<ארבל אסטרחן: תפקידנו להמליץ לוועדת הכנסת לפעול לפי תקנון הכנסת והתקדימים כפי שהוועדה עצמה וחברי הכנסת קבעו.
<ארבל אסטרחן: במקרה הזה מדובר בהצעת חוק שעניינה העברת חומרי חקירה מהמשטרה ומרשות חוקרת אחרת לרשויות התביעה, ובאה לקבוע שבמקרה כזה לא יצרפו לחומר שמועבר חוות דעת או המלצה בשאלה האם הראיות מספיקות לאישום.
<ארבל אסטרחן: מבחינתנו, אין ספק שזו הצעה ששייכת באופן מובהק לוועדת החוקה.
<ארבל אסטרחן: ועדת החוקה היא זו שעוסקת בעניינים האלה, היא זו שמתקנת לאורך השנים את חוק סדר הדין הפלילי, לרבות סעיף 60, הסעיף שכעת מוצע לתקן, ולכן זו המלצתנו.
<ארבל אסטרחן: עם זאת, אני צריכה לומר, כמו שאמרתי גם במקרים אחרים – אמרו פה בג"ץ, זה עניין של בג"ץ, וכו' – לעמדתנו, העובדה שההצעה אינה עוברת לוועדה המתאימה כפי שהיא קבועה בתקנון היא לא פגם בהליך החקיקה, זה בוודאי לא עניין שבג"ץ יתערב בו ויכריע.
רויטל סויד: כל הכבוד, הצלחנו להביא לכך שהייעוץ המשפטי של הכנסת - -
יואב קיש: רגע, תני לה לדבר, רויטל, אל תפריעי.
רויטל סויד: - - מרגיש חלש כאן.
רויטל סויד: כל הכבוד, הוא מתגונן - - -
יואב קיש: רויטל, סיימת את זכות הדיבור שלך.
<ארבל אסטרחן: אני לא מתגוננת.
רויטל סויד: באמת?
<ארבל אסטרחן: אני מבהירה לוועדה את סמכויותיה.
יואל חסון: לא, את מתגוננת, צריך להבין - - -
רויטל סויד: אני לא מתגוננת?
יואב קיש: היא לא מתגוננת.
יואב קיש: לא יאומן.
רויטל סויד: הגענו למצב שהיועצים המשפטיים מתגוננים.
יואב קיש: רויטל, את לא מפסיקה להפריע מהרגע שהגעת.
<ארבל אסטרחן: אני אומרת את הדברים בצורה מאוד ברורה.
יואל חסון: היא בצדק מפריעה, אדוני.
רויטל סויד: אני יכולה לקרוא?
יואב קיש: לא, אני לא אתן לך לקרוא, את סיימת לדבר.
יואב קיש: דיברת, הייתה לך זכות דיבור, גמרנו.
<ארבל אסטרחן: ההצעה באופן מובהק שייכת לוועדת החוקה, ולצערי, זו לא הפעם הראשונה שנעשים דברים מהסוג הזה.
<ארבל אסטרחן: אני רק יכולה לחשוב כרגע למשל על דוגמה של חוק הפריימריז, גם כן, דוגמה של הצעת חוק של יו"ר ועדת הפנים שעברה לוועדת הפנים ושייכת באופן - -
איילת נחמיאס ורבין: מובהק לוועדת החוקה.
<ארבל אסטרחן: - - מובהק, ונדונה אך ורק בוועדת החוקה.
איילת נחמיאס ורבין: היום אתה מקבל את ההצעה שלי לתיקון.
<ארבל אסטרחן: דבר שהוא לא תקין, וצריך לדעת שהוא גם יוצר בעייתיות בכל מה שקשור מסביב, החל מהייעוץ המשפטי.
רוברט אילטוב: אבל יושב-ראש ועדת החוקה אמר שאין לו זמן להעלות חוקים.
יואל חסון: להפך, הוא אמר שאין לו עומס.
איילת נחמיאס ורבין: רוברט, די.
יואב קיש: לא על החוק הזה.
יואב קיש: זה היה בעבר.
יואל חסון: הוא היה פה ואמר, אתה לא היית כאן.
רוברט אילטוב: אז למה הוא אומר לי על חוק המואזין שאין לו זמן?
יואל חסון: הוא היה פה ואמר, תשאל אותו.
רוברט אילטוב: אז למה על חוק המואזין הוא אומר לי שאין לו זמן?
איילת נחמיאס ורבין: רוברט, מספיק.
איילת נחמיאס ורבין: אתה יודע מה, סליחה, תחליפו את יושב-ראש ועדת החוקה.
יואב קיש: שולי, את רוצה להיות יושבת-ראש ועדת החוקה?
יואב קיש: אנחנו חושבים למנות אותך.
איילת נחמיאס ורבין: באמת, שיעבדו יותר קשה.
שולי מועלם-רפאלי: לא, לא, ממש לא.
שולי מועלם-רפאלי: יש יושב-ראש שאני מזכירה לכולם שהצליח לקדם חוקים שהיו תקועים במערכת.
רוברט אילטוב: אז אני רוצה לדעת, יש לו זמן או אין לו זמן?
רוברט אילטוב: יכול להיות שהוא משקר לך בכנסת.
יואב קיש: יושב-ראש ועדת החוקה ניסן סלומינסקי היה פה ואמר בצורה הכי מפורשת שיש לו את כל הזמן שבעולם, אז אתה יכול להגיד לו שאם יש לו את כל הזמן שבעולם שיטפל בחוק המואזין.
רוברט אילטוב: אז חבל שהוא משקר לי.
יואב קיש: הנה, יש פה את היועץ המשפטי שגם שמע את זה.
רוברט אילטוב: אם אין לו עומס אז אין לי בעיה, אבל שיעלה לי גם את החוקים האחרים, לא רק מה שהוא - - -
שולי מועלם-רפאלי: אדוני יושב-ראש סיעת ישראל ביתנו, כמו שאמרנו, העניין הזה מוסכם גם עלינו, והחוק הזה בידוע הוגש גם - - -
רוברט אילטוב: אז יש לי חוק שלי, אני רוצה להתקדם בחוק שלי.
רוברט אילטוב: אתם רוצים להחזיר את החוק שלכם, תחזירו אותו.
רויטל סויד: מה החוק שלך?
יואב קיש: הוא שואל אם לניסן יש זמן למה הוא לא מטפל בחוקים.
רויטל סויד: תמכנו בך מכל הלב.
שולי מועלם-רפאלי: אני חושבת שאי-אפשר לערבב עגבניות ומלפפונים.
שולי מועלם-רפאלי: אני תומכת בך ואמרתי לך את זה, וגם תמכתי בך במליאה.
יואב קיש: הגענו לזמן ההצבעה, חברים, שולי, את הוויכוח הזה אחר כך.
יואב קיש: חברים, אני רוצה לעבור להצבעה.
יואב קיש: ביטן, שב, אנחנו רוצים להצביע.
יואב קיש: חברים, אני רוצה לעבור להצבעות, נא לשבת ולהיות בשקט, גם מהשורות האחרונות נא להיות בשקט.
יואב קיש: אנחנו עוברים להצביע הצבעה ראשונה על החלטה בדבר מספר הסגנים ליושב-ראש הכנסת.
יואל חסון: אדוני היושב-ראש, אני מבקש התייעצות סיעתית.
יואב קיש: יואל, אני בהצבעות.
יואל חסון: סליחה, אני רוצה התייעצות סיעתית.
יואב קיש: חמש דקות התייעצות סיעתית.
<ארבל אסטרחן: על מה?
<ארבל אסטרחן: על איזה נושא?
יואב קיש: על איזה נושא?
דוד ביטן: הוא אפילו לא יודע על מה.
יואב קיש: תן להצביע על הסגנים.
רוברט אילטוב: אולי גם על הסגנים אתה רוצה התייעצות.
מיכאל מלכיאלי: אני רוצה להתייעץ עם יואל.
יואב קיש: אתה רוצה לצאת עכשיו להתייעצות?
יואל חסון: על זה אין לי מה להתייעץ.
יואב קיש: אז אנחנו מצביעים על סעיף 2.
דוד ביטן: צריך להגיד את השמות.
<ארבל אסטרחן: אלו שתי הצבעות.
יואב קיש: יש פה הצבעה ראשונה בדבר מס' הסגנים ליושב-ראש הכנסת בתקופת כהונתה של הכנסת העשרים.
יואב קיש: כפי שהעברנו את שינוי התקנון, אם אנחנו בוועדת הכנסת ברוב של לפחות שלושת-רבעי מהחברים, זה אומר אחדות דעים גדולה קואליציה-אופוזיציה.
יואב קיש: נצביע בעד להעלות, וזאת ההצעה לפרק, מתשע ל-11 כדי למנות שני יושבי-ראש חדשים.
יואל חסון: זה 11?
יואב קיש: אחד זה וקנין, והשני ממרצ.
יואב קיש: אין פה ממרצ?
דוד ביטן: הבנתי שעיסאווי פריג'.
יואב קיש: עיסאווי פריג' זה מי שסוכם, ביטן?
דוד ביטן: זה מה שהם אמרו לי.
יואב קיש: עוד לא נצביע על השמות.
יואב קיש: אנחנו מצביעים קודם כול על ההגדלה ל-11.
דוד ביטן: נצביע על השמות.
יואב קיש: לא, אני לא מצביע.
רוברט אילטוב: אתם צריכים להביא שם חתום.
יואב קיש: קודם מגדילים ל-11.
יואב קיש: בהסכמה זה צריך להיות 13 חברים שמעלים מתשע ל-11.
קארין אלהרר: יאללה, נו, מה אתם מחכים?
יואל חסון: 10% מחברי הכנסת הם סגנים.
יואב קיש: יש פה 15 חברים בעד.
יואב קיש: יואל, אתה רוצה חמש דקות?
יואל חסון: על איזה נושא אתה עכשיו?
יואב קיש: אנחנו עוברים להצביע על סעיף 1.
יואב קיש: רצית התייעצות?
יואב קיש: חמש דקות.
דוד ביטן: אתה לא מצביע על השמות?
דוד ביטן: שנגמור עם זה.
יואב קיש: אבל זה סגור שזה עיסאווי פריג'?
דוד ביטן: עד סוף הקדנציה.
יואב קיש: זה עד סוף הקדנציה.
יואל חסון: עד סוף הימים.
יואב קיש: נא לשבת, אני מתחיל את ההצבעה.
יואב קיש: נעשה הצבעה שמית כדי שלא תהיה פה טעות.
יואל חסון: הטעות כבר קרתה.
יואב קיש: אני מעלה להצבעה את בקשת יושב-ראש ועדת הפנים והגנת הסביבה חבר הכנסת דוד אמסלם להעברת הצעת חוק סדר הדין הפלילי פ/4653/20 מוועדת החוקה לדיון בוועדת הפנים והגנת הסביבה.
יואב קיש: מי שמצביע בעד - - -
יהודה גליק: אפשר לדעת מה עמדת ועדת החוקה?
יואב קיש: מתנגדת, ברור.
רויטל סויד: לא ועדת החוקה, היועצת המשפטית אומרת שזה נגד.
יהודה גליק: ומה את אומרת?
יואב קיש: גפני, הם כולם נגד והם כולם בעד.
יואב קיש: יהודה, נו, מה אתה מתחיל לשאול.
יואל חסון: סליחה, יהודה צודק, הוא שואל שאלה.
יואב קיש: יהודה, היה פה דיון שלם.
רויטל סויד: גם לפי החוק זה אמור להיות בוועדת החוקה ולא להיות בוועדת הפנים.
יואל חסון: סליחה, יהודה.
יואל חסון: רגע, רגע.
יואב קיש: לא, אין שאלה.
יואל חסון: הוא שאל שאלה.
יואב קיש: אז ענו לו.
רויטל סויד: הוא לא יודע.
איילת נחמיאס ורבין: אתם גורסים את התקנון של הכנסת.
יואל חסון: אתם רומסים את התקנון.
יואב קיש: חברים, חברים.
יואב קיש: יהודה, בשביל מה זה היה?
יואל חסון: מה זה בשביל מה?
יואל חסון: בשביל הצדק.
יואב קיש: הייתי באמצע הצבעה.
יואב קיש: יש לו בעיה, שלא יצביע.
יואל חסון: אבל יש פה צדק.
דוד ביטן: מה אתם מביאים לי את יהודה.
יואב קיש: אתה יודע מה, יהודה, אתה לא רוצה אל תצביע אם אתה לא מרגיש נוח.
איילת נחמיאס ורבין: הוא שאל שאלה במקום, מה קרה?
יואב קיש: אבל אי-אפשר ככה.
יואב קיש: אני לא מוכן שכשאני מגיע להצבעה אחרי דיון של חצי שעה - - -
איילת נחמיאס ורבין: אתה מתעצבן עליו כי הוא חבר כנסת אחראי?
יואב קיש: מי שלא מוכן להצביע שלא יצביע.
יואב קיש: אני מעלה להצבעה את בקשת יו"ר ועדת הפנים והגנת הסביבה.
יואב קיש: נא להקריא שמות.
<אתי בן יוסף: (קוראת בשמות חברי הכנסת) יואב קיש – בעד
יואל חסון: אל תצעק את זה, זו בושה.
<אתי בן יוסף: (קוראת בשמות חברי הכנסת) דוד ביטן – בעד
יואל חסון: חשומה, אומרים אצלנו חשומה, תאמין לי.
יואב קיש: אני אקריא את השמות.
דוד ביטן: ראיתי שפתאום נהייתם מרוקאים.
איילת נחמיאס ורבין: זה דאבל חשומה.
יואב קיש: (קורא בשמות חברי הכנסת) נאוה בוקר במקום דוד אמסלם – בעד ענת ברקו במקום אברהם נגוסה – בעד אמיר אוחנה – בעד יהודה גליק במקום מיקי זוהר – בעד איילת נחמיאס ורבין – נגד רויטל סויד – נגד יואל חסון – נגד דב חנין – נגד ג'מעה אזברגה במקום אחמד טיבי – נגד קארין אלהרר במקום אלעזר שטרן – נגד שולי מועלם-רפאלי – נגד
יואל חסון: אצלנו אומרים חשומה.
קארין אלהרר: איך אתם לא מתביישים?
איילת נחמיאס ורבין: לנו אין מה להתבייש, אנחנו לא עושים מניפולציות של התקנון.
דוד ביטן: אני מוכן להתעמת עם כל אחד מכם.
יואב קיש: למה באמצע הצבעה, דוד?
יואב קיש: נו, די.
איילת נחמיאס ורבין: על מה יש לנו להתבייש?
איילת נחמיאס ורבין: לכם יש על מה להתבייש.
יואל חסון: פשוט לא ייאמן שככה מנוהלת הוועדה.
יואב קיש: (קורא בשמות חברי הכנסת) מיכאל מלכיאלי במקום יואב בן צור – בעד רוברט אילטוב – בעד ישראל אייכלר – בעד נא לסכם.
קארין אלהרר: רוברט, איך קנו אותך ככה?
יואל חסון: פשוט בושה.
רוברט אילטוב: לא קנו אותי, אני מפחד מביטן.
דוד ביטן: צעק עליי היו"ר, אני לא יכול לדבר.
יואב קיש: אני מבקש, פעם אחרונה שבמהלך הצבעות יש פה כזה רעש.
יואב קיש: תנו כבוד להחלטה הזאת.
איילת נחמיאס ורבין: אני מציעה שפעם אחרונה שתביאו הצעה מבישה כזו.
יואב קיש: לא, איילת, תמיד יהיו פה הצעות ובוועדות אחרות שאולי לא תאהבי.
יואב קיש: המינימום של כבוד של חבר כנסת בזמן הצבעה זה לכבד ולא להפריע.
איילת נחמיאס ורבין: אני מצטערת להגיד לך, אתם פשוט עושים צחוק מהתקנון של הכנסת.
יואב קיש: 9 בעד, 7 נגד.
יואל חסון: רוויזיה
איילת נחמיאס ורבין: אפשר לעשות רוויזיה גם על הרוויזיה שהוא עשה?
ישראל אייכלר: רגע, יואב, יש עוד סעיף.
שולי מועלם-רפאלי: מתי הרוויזיה?
יואב קיש: אני כבר בודק.
יואל חסון: מתי הרוויזיה?
יואב קיש: בבקשה, יואל, יש לך בקשה.
יואל חסון: התייעצות סיעתית.
יואב קיש: שלום, אני פותח את הדיון.
יואב קיש: יואל, בבקשה, יש לך שלוש דקות לרוויזיה ומצביעים.
יואל חסון: מה אני אעשה, אני מנסה להסביר.
יואל חסון: אדוני היושב-ראש, אני אנמק את הרוויזיה שלי.
יואב קיש: בבקשה, תנמק.
יואב קיש: חברים, אנחנו רוצים להצביע, חבר הכנסת יואל חסון מנמק את הרוויזיה ומצביעים.
יואל חסון: תראה, הבקשה שלי לרוויזיה במקרה הזה הייתה באמת לתת לכם שהות של חצי שעה - -
רויטל סויד: להתעשת.
יואל חסון: - - להתעשת ולחשוב על הדבר הזה.
יואב קיש: אתה תמיד עושה לנו את השהות הזו, אנחנו כבר רגילים.
יואל חסון: אתה מפריע לי, ואין מי שיקרא אותך לסדר.
איילת נחמיאס ורבין: יש לי עוד הצבעות.
מכלוף מיקי זוהר: אדוני, אתה מפריע ליושב-ראש סיעת המחנה הציוני.
יואב קיש: עזוב, אתה מושך זמן עכשיו.
יואב קיש: קדימה.
יואל חסון: אני יכול לדבר?
יואל חסון: מה שאני אומר, נתתי לכם באמת שהות לחשוב על הדבר הזה פעם נוספת.
יואל חסון: תראה, גם ההתנהלות שלך, אדוני היושב-ראש, בניהול הישיבה הזאת מוכיח איזה אופנה חדשה שיש לכם אתם, יושבי-ראש הצעירים החדשים של הליכוד, של הוועדות.
יואב קיש: בסך הכול ח"כים חדשים שלא מכירים מספיק את הכללים ואת הנהלים.
נאוה בוקר: מה אתה אומר.
שולי מועלם-רפאלי: תני לו.
קארין אלהרר: נאוה, תנשמי.
יואל חסון: ואתם הופכים את הוועדות לסוג של עסק פרטי.
יואל חסון: זאת אומרת, לא משנה מה נושא הוועדה, לא משנה אם זה רלוונטי לוועדה או לא רלוונטי לוועדה, אתה עכשיו מקדם חוק, אני לא יודע מה, על - - -
יואב קיש: 15V.
יואב קיש: למשל.
יואל חסון: לא, זה רלוונטי לוועדה.
יואב קיש: אוקיי, מה עוד?
יואב קיש: דווקא השבוע נתתי את החוק שלך 15V כדוגמה לחוק שהתחיל ברעש גדול והפך לאות מתה, שלא ישנה שום דבר.
יואב קיש: We will see
יואל חסון: We will see, We see now.
יואל חסון: זאת אומרת, מה שאני רוצה לומר, בשורה התחתונה אתם לא יכולים לזלזל בייעוץ המשפטי של הכנסת ובתקנון הכנסת, עובדה.
קארין אלהרר: איפה היועצת המשפטית, דרך אגב?
יואל חסון: והיועצת המשפטית של הכנסת בוחרת לא לבוא.
יואל חסון: שרן השכל החליפה אותה.
יואל חסון: השתלטתם גם על הייעוץ המשפטי, לא פחות ולא יותר.
יואל חסון: היא אפילו בחרה לא לבוא כבר.
יואב קיש: תודה רבה ליואל חסון.
איילת נחמיאס ורבין: מה, אמירוש, מה אתה מסתכל?
יואל חסון: אתם הפכתם את הוועדות למגרש משחקים פרטי שלכם, זלזול בתקנון, זלזול בכנסת, זלזול בציבור.
יואל חסון: ואני שואל, מיליון איש - - -
יואל חסון: רגע, לא סיימתי.
יואל חסון: מיליון איש הצביעו לליכוד, במה הם רואים אתכם מתעסקים היום?
יואל חסון: לא מתעסקים - - -
יואב קיש: יואל, תסכם את הרוויזיה, בבקשה.
ענת ברקו: הם לא הצביעו לכם, יואל.
יואב קיש: לא נאום בחירות.
יואב קיש: תסכם את הרוויזיה.
ענת ברקו: הם רואים במה אתם מתעסקים.
יואל חסון: לא מתעסקים בקצבאות הנכים.
יואל חסון: לא בקצבת סיעוד כללית לכל אזרח.
ענת ברקו: הם לא מתעסקים בכם.
ענת ברקו: לא הצביעו לכם.
יואל חסון: לא בחינוך, לא בפריפריה.
איילת נחמיאס ורבין: מניפולציות, קומבינות - - -
יואל חסון: עסוקים כל היום בעצמכם.
יואל חסון: אתם עסוקים בעצמכם.
ענת ברקו: במה אתם מתעסקים?
ענת ברקו: רוב הזמן בלבחור יושב-ראש.
יואב קיש: אני אענה לו, בסדר.
יואל חסון: עסוקים בראש הממשלה שלכם.
יואל חסון: 30 חברי כנסת הפכו ל - - - קטנים של ראש הממשלה.
יואב קיש: יואל, זמנך הסתיים.
יואל חסון: אין לכם כבר כבוד למפלגה שלכם.
יואל חסון: ואין לכם כבוד לכנסת.
יואב קיש: קודם כול, תודה רבה על העצות.
יואב קיש: בתור ותיק ליכוד, חבר הכנסת יואל חסון, בתור איש ותיק בליכוד - -
יואל חסון: כדאי שתקשיב, כדאי שתלמד.
יואב קיש: - - אני מעריך מאוד - -
יואל חסון: גם ותיק בכנסת.
יואל חסון: תלמד ממני קצת.
יואב קיש: בתור יושב-ראש צעירי הליכוד אני מעריך מאוד את הביקורת הבונה שאתה נותן לנו, צעירי הליכוד החדשים.
נורית קורן: צעירי הליכוד.
יואל חסון: אני בליכוד הזה לא יכולתי להיות יותר.
יואב קיש: אני מאוד מעריך את הביקורת שלך.
אמיר אוחנה: למה אתה מחמיא לו?
יואל חסון: מה עשיתם לליכוד?
יואל חסון: הרסתם את הליכוד.
יואב קיש: יואל, אני מציע לך בבחירות הבאות להתמודד על התפקיד במקום 33 ברשימת הליכוד, סיכוי יותר גבוה מהמחנה הציוני.
מכלוף מיקי זוהר: אני תומך בו.
מכלוף מיקי זוהר: אני אתמוך בך.
שולי מועלם-רפאלי: אפשר לחזור לדיון, אדוני היושב-ראש?
יואב קיש: אז עכשיו אנחנו חוזרים לנושא עצמו.
יואב קיש: אני מעלה להצבעה את הרוויזיה.
יואב קיש: מי שתומך ברוויזיה יצביע בעד, מי שמתנגד יצביע נגד.
יואב קיש: ההצבעה שמית.
<אתי בן יוסף: (קוראת בשמות חברי הכנסת) יואב קיש – נגד שרן השכל – נגד ענת ברקו – נגד נאוה בוקר – נגד אמיר אוחנה – נגד מכלוף מיקי זוהר – נגד איילת נחמיאס ורבין – בעד רויטל סויד – בעד יואל חסון – בעד ג'מעה אזברגה – בעד דב חנין – בעד קארין אלהרר – בעד שולי מועלם-רפאלי – בעד מיכאל מלכיאלי – נגד רוברט אילטוב – נגד מנחם אליעזר מוזס – נגד
יואב קיש: 9 נגד, 7 בעד, הרוויזיה לא התקבלה.
יואב קיש: שלום, חברים, אני פותח את ישיבת ועדת הכנסת.
יואב קיש: יש לנו על סדר-היום את בקשת יושב-ראש ועדת הכספים להקדמת הדיון בהצעת חוק קרן קיימת לישראל (תחולת דיני המס והוראת שעה), לפני הקריאה השנייה והשלישית.
יואב קיש: מי מציג פה?
יואב קיש: יש מישהו מוועדת הכספים?
<אתי בן יוסף: היועץ המשפטי אמור להיכנס.
יואל חסון: בואו נחכה לו.
יואב קיש: אתה רוצה להציג את הסיבה לבקשה?
<שי באב"ד: לא, היועץ המשפטי צריך להציג את זה, אני לא יכול להציג את זה.
יואב קיש: מצדי, אם אתה רוצה תציג.
יואב קיש: אין מישהו מוועדת הכספים?
<שי באב"ד: מוועדת הכספים צריכים לבקש את זה, אני לא יכול להציג.
יואב קיש: אז תביאו מישהו מוועדת הכספים.
<ארבל אסטרחן: בדרך כלל לא היועץ המשפטי מנמק, הוא לא חבר כנסת.
<ארבל אסטרחן: יו"ר הוועדה או מישהו מהוועדה.
יואב קיש: גם היועץ המשפטי יכול, מי שהוא נציג הוועדה.
יואב קיש: משה גפני, אנחנו מחכים.
יואל חסון: אנחנו לא יכולים לחכות עד אין קץ, יש לנו דברים לעשות.
יואב קיש: חבר הכנסת גפני פה.
משה גפני: אדוני היושב-ראש, אנחנו כבר כמה שנים מתגלגלים עם העניין של חוק קק"ל, ולכן צריך לסיים את הסאגה הזאת.
משה גפני: ישבנו ביום רביעי עד מאוחר, הבאנו אפילו סנדוויצ'ים כדי שלא יהיו רעבים, אישרנו את החוק.
יואל חסון: במימון האוצר?
משה גפני: אישרנו את החוק פה אחד.
משה גפני: אני מאוד מבקש להעלות אותו היום במליאת הכנסת, אי-אפשר לחכות עם זה יותר.
יואל חסון: תעלה להצבעה.
יואב קיש: רוצים לדבר?
יואל חסון: אתה רוצה להעלות להצבעה?
יואב קיש: בבקשה, יואל, ורויטל אחריו.
רויטל סויד: אנחנו רוצים להצביע.
רויטל סויד: בוא נצביע.
יואל חסון: למה אתה לא מצביע?
רויטל סויד: בבקשה, הצבעה.
רויטל סויד: אנחנו רוצים הצבעה.
יואב קיש: יואל, אתה רוצה לדבר?
יואב קיש: איפה הסיעה?
יואב קיש: מישהו יכול להביא אותם?
יואב קיש: תביא ח"כים.
יואב קיש: אני מבין שאתם לא רוצים לדבר, אני אסגור את זה.
רויטל סויד: בוודאי שאנחנו רוצים, אבל אנחנו רוצים להצביע.
יואל חסון: תצביע.
יואב קיש: אני עוד לא רוצה להצביע.
יואב קיש: אני חוכך בדעתי.
יואב קיש: בבקשה, יואל חסון.
יואל חסון: לא, אני לא.
יואל חסון: רויטל רצתה.
יואב קיש: רויטל, בבקשה.
<קריאה: ויתרת על רשות הדיבור?
יואל חסון: אנחנו אף פעם לא נוותר על רשות הדיבור, אף פעם.
רויטל סויד: וזה משהו שלמדנו ממך, גפני.
משה גפני: אל תלמדו ממני את הדברים הרעים.
יואל חסון: גפני, אנחנו למדים.
יואל חסון: למדים ולומדים.
יואל חסון: רויטל, ואחר כך איילת, ואחר כך אני.
יואב קיש: מישהו מהליכוד יכול להיות פה?
יואב קיש: ישיבת סיעה של הליכוד עכשיו.
יואל חסון: אייכלר, אתה לא חייב להיות פה, יש לך דברים יותר טובים.
יואב קיש: מישהו מהח"כים רוצה לדבר?
יואב קיש: רויטל סויד, בבקשה.
רויטל סויד: אני חושבת שצריך להטריד מאוד את כולנו, את כל חברי הכנסת - - -
יואב קיש: את סיעת כולנו?
רויטל סויד: גמרתם לנו את המילה.
רויטל סויד: הרגתם אותנו.
רויטל סויד: צריכה להטריד את כל יושבי הבית העובדה שאנחנו בכלל צריכים לנהל דיון על המשך עתידה של קק"ל.
רויטל סויד: ובוא נקרא לילד בשמו, אנחנו לא מדברים פה לא על מיסוי כזה או אחר, אנחנו לא מדברים פה על תשלום כזה או אחר, אנחנו מדברים על מה שאולי לא אומרים אותו, אבל בסאבטקסט הוא נמצא והוא ברור, אנחנו מדברים על הלאמה של קק"ל.
רויטל סויד: בעצם מה שמנסים פה לעשות בממשלה - - -
יואב קיש: מיסוי.
<שי באב"ד: זה החוק, החוק מדבר על מיסוי, אבל בסדר.
רויטל סויד: תעזוב, אנחנו לא מדברים על הבחוץ.
רויטל סויד: כי כשבא מיסוי – והמיסוי הוא כזה שבסופו של דבר יגרום לכך שלא תהיה שליטה על פרויקטים או שאי-אפשר יהיה להוציא לפועל פרויקטים – יצטרך לבטל פרויקטים של העובדים שנמצאים פה.
רויטל סויד: רובם לא יוכלו לקבל משכורות או פנסיות או את כל הזכויות שמגיעות להם.
רויטל סויד: בשורה תחתונה המשמעות היא אחת, הניסיון להלאים את קק"ל, וזה מה שאתם רוצים לעשות, וגם אם זה לא הכותרת שזה מקובל, שמתקבל, זו בעצם המשמעות.
רויטל סויד: ולמה הדבר הזה הוא הרבה מעבר למטריד?
רויטל סויד: הוא כואב, והוא צריך לטלטל פה כל חבר כנסת.
רויטל סויד: מכיוון שמי שיושב פה סביב השולחן אלה חברי כנסת מהאופוזיציה ומהקואליציה, שהם חברי כנסת של סיעות ציוניות.
רויטל סויד: הצעת חוק דומה עלתה בעבר על-ידי חבר הכנסת עזמי בשארה.
רויטל סויד: מי היה מאמין שהצעת החוק שעלתה על-ידי חבר הכנסת עזמי בשארה - -
רויטל סויד: - - תעלה עכשיו בכסות אחרת על-ידי חברי כנסת ועל-ידי הממשלה.
יואל חסון: ממשלת הימין ימין.
רויטל סויד: על-ידי הקואליציה.
רויטל סויד: זה לא יעלה על הדעת.
רויטל סויד: עכשיו, בוא נבהיר קצת מה זה קק"ל.
רויטל סויד: קק"ל זה הציונות, קק"ל זה החקלאות, קק"ל זה גאולת אדמות, קק"ל זה חינוך, קק"ל זה תרבות, קק"ל זה השקעה בפרויקטים חברתיים בלי קשר אם מדובר בראשי מועצות או ראשי ערים מהקואליציה או מהאופוזיציה.
רויטל סויד: קק"ל למעשה מדברת פה על ההתיישבות, על הציונות, על הפריפריה.
רויטל סויד: מה שקק"ל עושה אלה דברים שהממשלה לא עושה.
רויטל סויד: מה שקק"ל עושה, היא עושה נטו בלי פוליטיקה, אך ורק לטובת הציבור ולטובת האזרחים.
רויטל סויד: בעצם קק"ל עושה את מה שהיינו מצפים מהממשלה שתעשה, אבל הממשלה לא עושה.
רויטל סויד: יש פה שתי נקודות.
רויטל סויד: האחת, זה גוף שיש לו כסף, והשנייה, הוא גוף שעושה למען הציבור.
רויטל סויד: את שני הדברים האלה אתם רוצים לחמוס.
רויטל סויד: אתם גם רוצים לשים יד על הכסף, ואתם גם רוצים שהפרויקטים שהם לטובת הציבור לא יהיו כאלה שלא יהיו שלכם.
רויטל סויד: אבל מילא אם הייתם בממשלה באמת עושים את הפרויקטים האלה.
רויטל סויד: אתם לא עושים אותם.
רויטל סויד: אתם רוצים רק לקחת את הכסף, ולהשאיר את הציבור - - -
יואב קיש: לקחת ולא לעשות איתו כלום.
רויטל סויד: לקחת, כן.
יואב קיש: שישב בקופה ויסתכלו עליו.
רויטל סויד: להעביר את הזה, לך תדע למה.
יואב קיש: זה מיסוי.
יואב קיש: מדברים על מיסוי.
רויטל סויד: לך תדע למה.
יואב קיש: חבר הכנסת גפני, זה מיסוי או למה החוק?
יואב קיש: היא אומרת לקחת.
יואב קיש: זה מיסוי?
משה גפני: מיסוי.